สวัสดีค่ะ คือได้ไปเจาะหูมาวันที่2พ.ย. แล้วช่วงหลังจากที่เจาะก็สังเกตุว่าหูมันบวมมาก และเจ็บอยู่ตลอดเวลา เจาะช่วงบนของใบหูเลยอะค่ะ อาจจะเป็นกระดูกอ่อน วันนี้9 พ.ย. ก็ลองถอดต่างหูออก พบว่ามันมีหนองออกมานิดหน่อยค่ะ บีบดูแล้วเจ็บมากค่ะแต่ไม่มีอะไรออกมาแล้ว ต้องรักษาอย่างไรคะ ขอบค่ะ
สวัสดีค่ะ หากหลังเจาะหู ปวด บวมมากขึ้นเรื่อยๆ และมีหนองไหล อาจจะเป็นสัญญาณของการติดเชื้อที่แผลที่เจาะหูมาได้ ควรรีบนำตุ้มหูออก แล้วไปพบแพทย์เพื่อตรวจเพิ่มเติมการเจาะหูเป็นการทำให้เกิดแผลเปิดที่ผิวหนังชนิดหนึ่ง ดังนั้นการดูแลจึงคล้ายกับดูแลแผลทั่วไปค่ะ คือต้องระวังการโดนน้ำในช่วง 1-2 วันแรก ควรทำแผลทุกวันโดยใช้แอลกอฮอล์หรือเบตาดีนเช็ดรอบๆ ใช้สำลีชุบน้ำเกลือทางการแพทย์เช็ดบริเวณแผลประมาณ 3-7 วัน หรือจนกว่าแผลจะแห้งสนิท ไม่มีสารคัดหลั่งใดๆออกมาการดูแลตัวเองเบื้องต้น ไม่ไปจับหรือโดนแผลบ่อยๆ เพราะอาจเพิ่มโอกาสติดเชื้อ งดการใส่ตุ้มหูไปก่อน ใช้สำลีชุบน้ำเกลือสะอาดเช็ดน้ำสีเหลืองที่ไหลออกมาเบาๆ รับประทานยาแก้ปวดได้ถ้ามีอาการปวดร่วมด้วย